ai4bharat/Pralekha huggingface dataset:
आदिवासी विकास मंत्रालय
छत्तीसगड येथील एमएफपी महामंडळ आणि आयआयटी कानपूर यांच्या संयुक्त सहकार्याने आदिवासी व्यवहार मंत्रालयाची ट्रायफेड ही संस्था उद्या “टेक फॉर ट्रायबल्स” उपक्रमाची सुरुवात करणार
नवी दिल्ली, 12 ऑक्टोबर 2020
केंद्रीय आदिवासी व्यवहार मंत्रालयाच्या अधिपत्याखाली असलेली ट्रायफेड अर्थात आदिवासी सहकारी विपणन विकास महामंडळ ही संस्था, छत्तीसगड येथील एमएफपी महामंडळ आणि आयआयटी कानपूर यांच्या संयुक्त सहकार्याने उद्या “टेक फॉर ट्रायबल्स” या नव्या उपक्रमाची सुरुवात करणार आहे. वनधन योजनेच्या आदिवासी लाभार्थ्यांना उच्च पातळीचे तंत्रज्ञानविषयक प्रशिक्षण देण्याच्या उद्देशाने ट्रायफेडने ईएसडीपी अर्थात औद्योगिक कौशल्य विकास कार्यक्रमाअंतर्गत विविध सूक्ष्म, लघु आणि मध्यम उद्योगांचे सहकार्य घेतले असून, त्यांच्या माध्यमातून वनधन योजनेच्या आदिवासी लाभार्थ्यांना त्यांचे शाश्वत स्वरूपाचे उद्योग विकसित करण्यासाठी आवश्यक असलेले उच्च दर्जाचे कौशल्य मिळविणे आणि त्यांच्यातील औद्योगिक क्षमतेचा विकास करणे यासाठी मदत पुरविण्यात येणार आहे. “टेक फॉर ट्रायबल्स” नामक या नव्या उपक्रमाद्वारे वन धन केंद्रांतर्फे चालविण्यात येणाऱ्या स्व-मदत गटांच्या माध्यमातून उद्योजकता विकास, पायाभूत कौशल्ये, माहिती तंत्रज्ञान आणि व्यवसायाचा विकास या मुद्यांवर लक्ष केंद्रित करून त्यांच्या संदर्भात आदिवासींचा सर्वंकष विकास घडवून आणला जाणार आहे.
या उपक्रमाअंतर्गत ट्रायफेडने महाराष्ट्र, छत्तीसगड, केरळ,कर्नाटक,ओडिशा,तामिळनाडू आणि राजस्थान या राज्यांमध्ये वन धन-ईएसडीपी प्रशिक्षण कार्यक्रम राबविण्यासाठी आयआयटी कानपूर, बंगलुरुची आर्ट ऑफ लिव्हिंग ही संस्था, मुंबईची टीस ही संस्था, भुवनेश्वरची कीस ही संस्था, तामिळनाडूचे विवेकानंद केंद्र तसेच राजस्थानची सृजन ही संस्था यांच्यासारख्या राष्ट्रीय दर्जाच्या संस्थांशी करार केले आहेत. देशातील आदिवासी समाजाला :आत्मनिर्भर” करण्याच्या दृष्टीने “टेक फॉर ट्रायबल्स” हा अत्यंत एकमेवाद्वितीय कार्यक्रम ठरणार असून त्याद्वारे आदिवासी समाजातील उद्योजक आणि शहरी भागातील बाजार यांच्यातील अंतर भरून काढण्यावर भर दिला जाणार आहे.
“टेक फॉर ट्रायबल्स” हा उपक्रम 30 दिवसांचा असून तो सहा आठवड्यांच्या कालावधीत 120 भागांमध्ये घेतला जाईल. सुरुवातीला छत्तिसगढ राज्याच्या सर्व जिल्ह्यांमधील वनधन लाभार्थ्यांसाठी 12ऑक्टोबर ते 7 नोव्हेंबर या कालावधीत होणाऱ्या या प्रशिक्षण कार्यक्रमात सूक्ष्म उद्योग निर्मिती, त्या उद्योगाचे व्यवस्थापन आणि कार्यान्वयन या विषयांचा उहापोह केला जाईल.कानपूरच्या आयआयटी संस्थेतील तज्ञांनी विकसित केलेल्या प्रशिक्षण कार्यक्रमानुसार ऑनलाईन व्याख्याने आणि प्रशिक्षण, ऑनलाईन कार्यशाळा आणि हळू हळू प्रत्यक्ष समोरासमोर संवाद, प्रात्याक्षिके, उद्योगांना प्रत्यक्ष भेटी या टप्प्याटप्प्याने लाभार्थ्यांना विषयाची माहिती दिली जाईल.
निर्मिती क्षेत्रातील उत्तम पद्धतींची माहिती करून देण्यासाठी उद्योगांच्या ठिकाणी दिलेल्या डेमोच्या माध्यमातून निर्मिती, उत्पादनाचा एकूण दर्जा, स्वच्छता आणि बाजारात पाळली जाणारी प्रमाणित मानके यांचा देखील या प्रशिक्षणात समावेश आहे. हा कार्यक्रम मुख्यतः सहभाग, क्षमता बांधणी आणि बाजाराशी जोडणी या शाश्वत उद्योजकता विकास कार्यक्रमाची त्रिसूत्री मानल्या गेलेल्या तीन महत्त्वाच्या मुद्यांवर आधारित आहे.M.Iyengar/S.Chitnis/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
ग्राहक व्यवहार, अन्न आणि सार्वजनिक पुरवठा मंत्रालय
पेयजलासंदर्भात राज्य सरकारांसाठी आयोजित केलेल्या कार्यशाळेचे केंद्रीय ग्राहक कल्याण मंत्री राम विलास पासवान यांच्या हस्ते उद्घाटन
नवी दिल्ली, 9 डिसेंबर 2019
भारतीय मानक संस्थेने आयोजित केलेल्या एकदिवसीय कार्यशाळेचे केंद्रीय ग्राहक कल्याण, अन्न आणि सार्वजनिक वितरण मंत्री रामविलास पासवान यांनी आज उद्घाटन केले. पिण्याच्या पाण्याविषयी भारतीय मानकांची माहिती देण्यासाठी तसेच देशात सर्वत्र घराघरात दर्जेदार पाणी पुरवले जाण्याची खातरजमा होण्यासाठी इतर भारतीय मानकांची माहिती देण्याच्या उद्देशाने ही कार्यशाळा आयोजित करण्यात आली आहे.
जनतेच्या आरोग्याची काळजी घेण्याच्या दृष्टीने स्वच्छ आणि सुरक्षित पिण्याचे पाणी ही प्राथमिक गरज असल्याने स्वच्छ पेयजलाच्या गरजेवर पासवान यांनी भर दिला. यासंदर्भात केंद्र सरकार आणि भारतीय मानक संस्था आवश्यक ती पावले उचलण्यासाठी राज्य सरकार आणि विविध संस्थांना मदत करण्यासाठी तयार असल्याचे पासवान यांनी उद्घाटनानंतर प्रसार माध्यमांशी बोलतांना सांगितले.
B.Gokhale/N.Chitale/D.Rane
(Visitor Counter : 64
इलेक्ट्रॉनिक्स आणि माहिती तंत्रज्ञान मंत्रालय
माय गव्हर्मेंट चळवळ पुढे न्यायला हवी: केंद्रीय मंत्री रविशंकर प्रसाद
नवी दिल्ली, 26 जुलै 2020
माय गव्हर्मेंट या चळवळीला आज सहा वर्षे पूर्ण झाल्यानिमित्त आयोजित कार्यक्रमात बोलतांना केंद्रीय न्याय, विधी, संदेशवहन ,इलेक्ट्रॉनिक्स आणि माहिती तंत्रज्ञान मंत्री रविशंकर प्रसाद म्हणालेत की, माय गवर्नमेंट ही चळवळ पुढे न्यायला हवी आज मीतीला तिचे जवळपास 12 दशलक्ष प्रतिनिधी, उपयोग कर्ते असून या सहा वर्षात नागरिक आणि प्रशासनाच्या सहभागा द्वारे माय गव्हर्मेंट चळवळ यशस्वी होण्यास मदत मिळाली आहे.
माय गव्हर्मेंट या चळवळीने केलेल्या कामाची प्रशंसा करतांना रवी शंकर प्रसाद म्हणालेत की माय गव्हर्मेंट द्वारे प्रत्येक म्युनिसिपल कार्पोरेशन प्रत्येक जिल्हा आणि प्रत्येक पंचायत तसेच समाजातील प्रत्येक नागरिकांना हा प्लॅटफॉर्म, त्यांच्या कल्पना मांडण्यासाठी उपलब्ध करून द्यायला हवा. ते पुढे म्हणाले की माय गव्हर्मेंट द्वारे डिजिटल, सांख्यिकी विश्लेषण परिणामकारक पद्धतीने करून नागरिकांद्वारे मिळालेल्या सूचना आणि कल्पना या संबंधित विभागाला कळवून त्याद्वारे कृतिशील कार्यक्रम राबविता येतील.
या ऑनलाईन कार्यक्रमात मनुष्यबळ विकास राज्यमंत्रीसंजय धोत्रे , इलेक्ट्रॉनिक आणि माहिती तंत्रज्ञान विभागाचे सचिव अजय स्वहाय, माय गव्हर्मेंट चे मुख्य कार्यकारी अधिकारी अभिषेक सिंग हे यावेळी उपस्थित होते. तसेच विशेष अतिथी म्हणून आसाम, उत्तराखंड हिमाचल प्रदेश आणि त्रिपुराचे मुख्यमंत्री व्हिडिओ कॉन्फरन्सिंगद्वारे उपस्थित होते.
आतापर्यंत बारा राज्यात माय गव्हर्मेंट चालू झाले असून इतर राज्ये माय गव्हर्मेंट चालू करण्याच्या प्रक्रियेमध्ये आहेत.
यामुळे नागरिकांची माहिती मिळण्यास मदत झाली असून त्यामुळे सरकारला कार्यक्रम आणि योजनांचा विकास तसेच नागरिकांच्या मुख्य समस्यांकडे लक्ष देण्यास मदत होत आहे. यामुळे नागरिक आणि सरकार यांच्यातील परस्परांमधील संबंध वृद्धिंगत होण्यास मदत होत असुन सरकारची प्रतिमा सुधारली जाणार आहे.
माय गव्हर्मेंट आज विविध प्रकारच्या गुंतवणूकीच्या मॉडेल सह तसेच शासनाच्या विविध फ्लागशिप प्रोग्राम परफॉर्मन्स इंडिकेटर ऑफर देणारे एक परिपूर्ण व्यासपीठ म्हणून विकसित झाली आहे कोरोनाच्या या कठीण काळात आज माय गव्हर्मेंट मुळे नागरिकांसाठी माहितीचा विश्वासहार्य स्त्रोत बनला आहे वेळेवर आणि अचूक माहिती नागरिकांपर्यंत पोहोचावी यासाठी गव्हर्मेंट चमूने व्यापक कार्य केले आहे असे मंत्री महोदय म्हणालेत.
B.Gokhale/ P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
युवा व्यवहार आणि क्रीडा मंत्रालय
क्रीडा जगतातील एकात्मता जोपासण्यासाठी उत्तेजक द्रव्य विरोधी जागतिक संस्थेला भारताचे संपूर्ण सहकार्य – किरेन रिजीजू
उत्तेजक द्रव्य विरोधी आणि क्रीडा विज्ञान या विषयावरच्या एका वेबिनारचे केंद्रीय युवा कल्याण आणि क्रीडा मंत्री किरेन रिजीजू यांनी उद्घाटन केले. राष्ट्रीय उत्तेजक द्रव्य विरोधी एजन्सी , राष्ट्रीय क्रीडा विद्यापीठ आणि राष्ट्रीय उत्तेजक द्रव्य चाचणी प्रयोगशाळा यांनी संयुक्तपणे या वेबिनारचे आयोजन केले होते.
खिलाडू वृत्ती कायम राखत क्रीडा जगत स्वच्छ राहावे यासाठीच्या सर्व प्रयत्नात उत्तेजक द्रव्य विरोधी जागतिक संस्थेला  भारत सहकार्य करेल असे आश्वासन रिजीजू यांनी दिले. वाडा प्रती भारताचे योगदान उत्तेजक द्रव्यविरोधी संशोधनासाठी आणि उत्तेजक द्रव्यविरोधी विषयक तपास क्षमता मजबूत करण्यासाठी उपयोगात आणले जाईल हे ऐकून आनंद झाल्याचे ते म्हणाले.
उत्तेजक द्रव्यविरोधात वाडा या जागतिक संस्थेच्या सर्व नियमांची अंमलबजावणी नाडा ही राष्ट्रीय संस्था करत असल्याचे त्यांनी स्पष्ट केले. उत्तेजक द्रव्य विरोधातल्या सर्व प्रयत्नासाठी राष्ट्रीय संस्था कटीबद्ध असल्याचे ते म्हणाले. वाडाने सुचवलेल्या विविध मुद्यांबाबत राष्ट्रीय उत्तेजक द्रव्य चाचणी प्रयोगशाळेने सुधारणात्मक उपाय केले असून वाडाच्या मार्गदर्शक तत्वानुसार लवकरच उत्तेजक द्रव्य विश्लेषण करण्यासाठी पुन्हा सुरु करण्याची परवानगी मिळेल अशी आशा त्यांनी व्यक्त केली.
दूरदृश्य प्रणाली द्वारे झालेल्या या बैठकीला वाडाचे अध्यक्ष विटोल्ड बांका, नाडाचे सदिच्छा दूत सुनील शेट्टी उपस्थित होते.
कृषी मंत्रालय
लॉकडाऊनच्या काळात नाशवंत वस्तूंची आंतरराज्यीय वाहतूक सुरळीत व्हावी यासाठी कृषी मंत्री नरेंद्र सिंह तोमर यांच्या हस्ते अखिल भारतीय कृषी वाहतूक कॉल सेंटर नंबर्स 18001804200 आणि 14488 चे उद्घाटन
नवी दिल्ली, 15 एप्रिल 2020
केंद्रीय कृषी आणि शेतकरी कल्याण मंत्री, नरेंद्र सिंह तोमर यांच्या हस्ते नवी दिल्लीत कृषी भवन इथे आज अखिल भारतीय कृषी वाहतूक सेंटरचे उद्घाटन झाले. कोविड19 च्या पार्श्वभूमीवर देशात लॉकडाऊन सुरु असतांना, नाशवंत कृषी उत्पादनांच्या आंतरराज्यीय वाहतुकीत काही अडथळे किंवा समस्या आल्यास, त्या सोडवण्यासाठी 18001804200 आणि 14488 हे दोन संपर्क क्रमांक यावेळी सुरु करण्यात आले. कोणत्याही मोबाईल अथवा दूरध्वनीवरुन 24 तास या क्रमांकांवर संपर्क साधता येईल.
राज्याराज्यांमध्ये नाशवंत कृषीमाल म्हणजे भाज्या आणि फळे, कृषी उत्पादने, जसे की बियाणे, खते आणि कीटकनाशके यांची वाहतूक सुरळीत व्हावी या हेतूने कृषी मंत्रालयाने ही 24 तास हेल्पलाईन सुरु केली आहे.
मालाची वाहतूक करणारे ट्रकचालक, व्यापारी, किरकोळ व्यापारी, वाहतूकदार, शेतकरी, उत्पादक किंवा इतर कोणीही हितसंबंधी व्यक्ती ज्यांना काही अडचणी अथवा समस्या असल्यास, या क्रमांकावर संपर्क साधू शकतात. या संपर्क कक्षात असलेले अधिकारी आपली समस्या आणि वाहनाची माहिती संबंधित राज्य सरकारांकडे पाठवतील जेणेकरुन स्थानिक प्रशासन त्यांची समस्या सोडवू शकतील.
हरयाणातील फरीदाबाद इथली इफ्को किसान समाचार लिमिटेड ही कंपनी हे कॉल सेंटर चालवणार आहे.
या कार्यक्रमाला केंद्रीय कृषी राज्यमंत्री पुरुषोत्तम रुपाला आणि इतर अधिकारी उपस्थित होते.
U.Ujgare/R.Aghor/P.Malandkar
(
पंतप्रधान कार्यालय
पंतप्रधान नरेंद्र मोदी आणि इस्रायलचे पंतप्रधान बेन्जामिन नेत्यनाहू यांच्यात दूरध्वनीद्वारे संवाद
नवी दिल्ली, 10 जून 2020
पंतप्रधान नरेंद्र मोदी यांनी आज इस्रायलचे पंतप्रधान बेन्जामिन नेत्यनाहू यांच्याशी दूरध्वनीद्वारे संवाद साधला.
पंतप्रधान नेत्यनाहू यांनी नुकताच कार्यभार स्वीकारल्याबद्दल पंतप्रधानांनी त्यांना पुन्हा एकदा शुभेच्छा दिल्या. पंतप्रधान नेत्यनाहू यांच्या नेतृत्वाखाली आणि मार्गदर्शनाखाली भारत- इस्रायल यांच्यातले भरभराटीचे संबंध कायम राहतील असा विश्वास पंतप्रधान नरेंद्र मोदी यांनी व्यक्त केला आहे.
कोविड-19 च्या पार्श्वभूमीवर लस, उपचार आणि निदान क्षेत्रातल्या संशोधन आणि विकास यासह इतर कोणत्या क्षेत्रात भारत-इस्रायल यांच्यातले सहकार्य अधिक व्यापक करता येईल याबाबत या नेत्यांनी चर्चा केली. दोनही देशातल्या तज्ञामधे सुरु असलेले आदान प्रदान सुरूच ठेवण्याला आणि अशा समन्वयातून हाती येणाऱ्या फलनिष्पत्तीचे लाभ मानवतेच्या व्यापक कल्याणासाठी उपलब्ध करून देण्यावरही उभय नेत्यांनी सहमती दर्शवली.
द्विपक्षीय संबंधातल्या इतर महत्वाच्या मुद्याबाबतही दोनही नेत्यांनी आढावा घेतला आणि कोविड नंतरच्या जागतिक परिस्थितीत अनेक क्षेत्रात परस्पर हिताच्या भागीदारीच्या संधी निर्माण होतील असेही या नेत्यांनी मान्य केले. आरोग्य तंत्रज्ञान, कृषी नाविन्यता,संरक्षण सहकार्य आणि माहिती तंत्रज्ञान या क्षेत्रात भारत- इस्रायल यांच्यात असलेले जोमदार संबंध आणखी व्यापक करण्यासाठी असलेला वाव याचा आढावा यावेळी घेण्यात आला.
बदलत्या जागतिक परिस्थितीत येणारी आव्हाने आणि संधी याबाबत परस्परांच्या संपर्कात राहण्यालाही या नेत्यांनी मान्यता दर्शवली.
B.Gokhale/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड-19 च्या दैनंदिन रुग्णांपैकी 80% पेक्षा जास्त रुग्ण महाराष्ट्र, पंजाब, कर्नाटक, गुजरात आणि मध्य प्रदेश या राज्यात
देशभरात कोरोना प्रतिबंधक लसीच्या 4.5 कोटी पेक्षा जास्त मात्रा देण्यात आल्या
मृत्युदरात 1.37% पर्यंत घट
महाराष्ट्र, पंजाब, कर्नाटक, गुजरात आणि मध्य प्रदेश या राज्यांमध्ये कोविडच्या दैनंदिन रुग्ण संख्येत वाढ होत आहे. गेल्या 24 तासात नोंदवल्या गेलेल्या रुग्ण संख्येपैकी 80.5% रुग्ण या पाच राज्यातले आहेत.
गेल्या 24 तासात 46,951 नव्या रुग्णांची नोंद झाली. यापैकी 84.49% रुग्ण महाराष्ट्र, पंजाब, केरळ, कर्नाटक, गुजरात आणि मध्य प्रदेश या राज्यातले आहेत.
महाराष्ट्रात सर्वात जास्त म्हणजे 30,535 . नव्या रुग्णांची नोंद झाली. पंजाबमध्ये 2,644, केरळमध्ये 1,875 नव्या रुग्णांची नोंद झाली.
आठ राज्यात कोविड-19 च्या दैनंदिन रुग्ण संख्येचा आलेख चढता आहे. खाली दिलेला तक्ता या आठ राज्यातल्या चाचण्या आणि पॉझीटीव्हीटी दर दर्शवतो.
भारतात आज 3,34,646 एकूण सक्रीय रुग्ण आहेत. भारताची सध्याची सक्रीय रुग्ण संख्या ही देशाच्या एकूण पॉझीटीव्ह रुग्ण संख्येच्या 2.87% आहे.
दैनंदिन पॉझीटीव्हीटी दर  सध्या 3.70% आहे.
आठ राज्ये/ केंद्रशासित प्रदेशांचा साप्ताहिक पॉझीटीव्हीटी दर राष्ट्रीय सरासरीपेक्षा अधिक आहे.
भारतात लसीकरणाच्या 4.5 कोटीहून अधिक मात्रा देण्यात आल्या आहेत.
सकाळी 7 वाजेपर्यंत प्राप्त झालेल्या अहवालानुसार भारतात 7,33,597 सत्राद्वारे लसीकरणाच्या 4.50 कोटी  हून अधिक मात्रा देण्यात आल्या आहेत.
यामध्ये 77,86,205 आरोग्य क्षेत्रातले कर्मचारी , 48,81,954 आरोग्य क्षेत्रातले कर्मचारी , 80,95,711 आघाडीवर राहून काम करणारे कर्मचारी , 26,09,742 आघाडीवर काम करणारे कर्मचारी , 37,21,455 लाभार्थी 45 वर्षावरील आणि सह व्याधी असणारे तर साठ वर्षावरील 1,79,70,931 लाभार्थी  यांचा समावेश आहे.
लसीकरण अभियानाच्या 65 व्या दिवशी  लसीच्या 4,62,157 मात्रा देण्यात आल्या. रविवार असल्याने अनेक राज्ये आणि केंद्र शासित प्रदेशात लसीकरण सत्रे आयोजित करण्यात आली नव्हती.
यापैकी 8,459 सत्राद्वारे 4,49,115 लाभार्थींना पहिली मात्रा  आणि 13,042 आरोग्य कर्मचारी आणि आघाडीवरचे कर्मचारी यांना दुसरी मात्रा देण्यात आली.
भारतात आतापर्यंत 1,11,51,468 रुग्ण कोरोनातून बरे झाले आहेत. रुग्ण बरे होण्याचा राष्ट्रीय दर 95.75%.आहे.
गेल्या 24 तासात 21,180 रुग्ण कोरोनातून मुक्त झाले आहेत.
गेल्या 24 तासात 212 मृत्यू झाले. यापैकी 85.85% मृत्यू सहा राज्यातले आहेत.
महाराष्ट्रात सर्वात जास्त म्हणजे 99 मृत्यूंची नोंद झाली. पंजाब मध्ये 44 आणि केरळ मध्ये गेल्या 24 तासात 13 मृत्यूंची नोंद झाली.
मृत्यू दरात सातत्याने घट होत असून हा दर 1.37% झाला आहे.
14 राज्ये/ केंद्र शासित प्रदेशात गेल्या 24 तासात कोविड-19 मुळे एकही मृत्यूची नोंद नाही. आंध्रप्रदेश, आसाम, उत्तराखंड, लक्षद्वीप, सिक्कीम, लडाख , दादरा नगर हवेली आणि दमण दीव, मेघालय, मणिपूर, त्रिपुरा, नागालंड, मिझोरम, अंदमान निकोबार आणि अरुणाचल प्रदेश यांचा यात समावेश आहे.
आरोग्य आणि कुटुंब कल्याण मंत्रालय
हत्तीरोगाचे उच्चाटन करण्यासंबंधी भारताच्या पथदर्शी आराखड्यावर केंद्रीय आरोग्य आणि कुटुंब कल्याण मंत्री डॉ. मनसुख मांडविया यांच्या अध्यक्षतेखाली राष्ट्रीय परिसंवादाचे आयोजन
भारतासाठी, हत्तीरोग हा दुर्लक्षित नव्हे तर उच्चाटनासाठी प्राधान्य असलेला आजार आहे: डॉ मनसुख मांडविया
नवी दिल्ली, 13 जानेवारी 2023
“भारतासाठी, लिम्फॅटिक फायलेरियासिस म्हणजे हत्तीरोग हा इतर देशांप्रमाणे दुर्लक्षित आजार नाही, तर त्याचे कालबद्ध पध्दतीने निर्मूलन करण्याला प्राधान्य असलेला आजार आहे. भारत युद्ध पातळीवर, बहु -भागीदारी, बहु -क्षेत्र, लक्ष्यित मोहिमेद्वारे जागतिक लक्ष्यापेक्षा तीन वर्षे आधी 2027 पर्यंत लिम्फॅटिक फिलेरियासिसचे समूळ उच्चाटन करण्यासाठी वचनबद्ध असून त्यासाठी आम्ही पथदर्शी आराखडा तयार केली आहे "असे केंद्रीय आरोग्य आणि कुटुंब कल्याण मंत्री डॉ मनसुख मांडविया यांनी म्हटले आहे . आज विज्ञान भवन, नवी दिल्ली येथे त्यांच्या अध्यक्षतेखाली हत्तीरोगाच्या उच्चाटनासाठी भारताच्या आराखड्यावर आधारित राष्ट्रीय परिसंवाद झाला, त्यावेळी ते बोलत होते. नीती आयोगाचे सदस्य डॉ व्ही के पॉल हे देखील या कार्यक्रमाला उपस्थित होते.
डॉ. मांडविया म्हणाले की, इतर रोगांचे उच्चाटन करण्यातील देशाच्या व्यापक अनुभवातून शिकून, आम्ही हत्तीरोगाच्या निर्मूलनासाठी नव्याने पाच-सूत्री धोरण तयार केले आहे. हे पाच स्तंभ खालीलप्रमाणे -
- वर्षातून दोनदा  बहु-औषध प्रशासन मोहीम राष्ट्रीय कृमीनाशक दिनाबरोबर एकाच वेळी आयोजित केली जाते.
- लवकर निदान आणि उपचार; विकार व्यवस्थापन आणि अपंगत्व सेवा बळकट करण्यासाठी वैद्यकीय महाविद्यालयांचा सहभाग
- बहुक्षेत्रीय समन्वयित प्रयत्नांसह एकात्मिक रोग नियंत्रण
- संबंधित विभाग आणि मंत्रालयांसह आंतरक्षेत्रीय अभिसरण
- हत्तीरोगासाठी विद्यमान डिजिटल प्लॅटफॉर्मचा लाभ घेणे आणि पर्यायी निदान पद्धती शोधणे
हत्तीरोगाचे कालबद्ध रीतीने उच्चाटन करण्याच्या भारताच्या संकल्पाचा पुनरुच्चार करताना, डॉ. मनसुख मांडविया म्हणाले की भारताच्या वैविध्यपूर्ण भौगोलिक आणि सामाजिक-आर्थिक परिस्थितीतही प्रत्येक प्रदेश आणि भागीदाराचे स्वतःचे सामर्थ्य आहे , ज्याचा उपयोग करून आम्ही उच्चाटनाच्या शेवटच्या टप्प्याकडे जात आहोत. जन-भागीदारीच्या माध्यमातून आपण पोलिओमुक्त होऊ शकतो हे भारताने जगाला दाखवून दिले आहे. हत्तीरोगाच्या निर्मूलनासाठी तसाच दृष्टीकोन आवश्यक आहे, ज्यात विविध मंत्रालये, केंद्र आणि राज्यांमधील विभाग, स्वयंसेवी संस्था, कॉर्पोरेट सामाजिक उत्तरदायित्व द्वारे खाजगी क्षेत्र, धार्मिक नेते, प्रभावशाली व्यक्ती सेवा आणि सहकार्याच्या भावनेने एकत्र येतात. आपले प्राधान्यक्रम ओळखून तसेच आपल्या योजना कार्यक्षमतेने अंमलात आणण्यासाठी आपल्या सामर्थ्याचा वापर करून आपले स्वतःचे “इंडिया मॉडेल” तयार करूया, असे ते म्हणाले.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 186
संरक्षण मंत्रालय
बांग्लादेशच्या दोन दिवसीय दौऱ्यासाठी लष्करप्रमुख झाले रवाना
लष्करप्रमुख जनरल मनोज पांडे, 5 ते 6 जून दरम्यान बांग्लादेशच्या दोन दिवसीय दौऱ्यासाठी रवाना झाले आहेत. या भेटीदरम्यान लष्करप्रमुख बांग्लादेशच्या वरिष्ठ लष्करी अधिकाऱ्यांची भेट घेतली, ज्यामध्ये ते भारत-बांग्लादेश संरक्षण संबंधाना चालना देणाऱ्या इतर मार्गांविषयी चर्चा करतील.
6 जून रोजी लष्करप्रमुख चत्तग्राम येथे बांग्लादेश लष्करी अकादमीच्या 84व्या दीक्षांत संचलनाची पाहणी करतील. या संचलनादरम्यान ते बीएमएचा दीक्षांत अभ्यासक्रम पूर्ण करणाऱ्या सर्वोत्तम परदेशी छात्राच्या  सन्मानासाठी स्थापित करण्यात आलेली ‘ बांगलादेश भारत मैत्री ट्रॉफी’ प्रदान करतील. यावर्षी पहिली ट्रॉफी टांझानियाचे अधिकारी छात्र एव्हर्टन यांना प्रदान करण्यात येणार आहे. डिसेंबर 2021 मध्ये डेहराडूनच्या भारतीय लष्करी अकादमीमध्ये  स्थापित केलेली ‘ बांग्लादेश ट्रॉफी आणि पदक’ यांची परतफेड म्हणून ही ट्रॉफी दिली जाणार आहे. विशेष बाब म्हणजे लष्करप्रमुख आयएमए मध्ये 10 जून 2023 रोजी आयएमच्या दीक्षांत संचलनाची पाहणी करणार आहेत आणि त्यावेळी बांग्लादेश पदक आणि ट्रॉफी प्रदान करणार आहेत.
या कार्यक्रमाव्यतिरिक्त लष्करप्रमुख द्विपक्षीय सहकार्याच्या मुद्यांवर बांग्ला देशच्या वरिष्ठ सहकारी अधिकाऱ्यांशी चर्चा करण्याव्यतिरिक्त, बांग्लादेशचे लष्करप्रमुख आणि सशस्त्र दल विभागाचे प्रधान कर्मचारी अधिकारी यांची भेट घेणार आहेत.
युवा व्यवहार आणि क्रीडा मंत्रालय
केंद्रीय युवक कल्याण व क्रीडा मंत्री किरेन रिजिजू यांनी राष्ट्रीय क्रीडा पुरस्कारांच्या बक्षिसाची रक्कम वाढविण्याची घोषणा केली
नवी दिल्ली, 29 ऑगस्ट 2020
केंद्रीय युवक कल्याण व क्रीडा मंत्री  आणि अल्पसंख्याक मंत्री किरेन रिजिजू यांनी आज महान हॉकीपटू स्वर्गीय मेजर ध्यानचंद यांच्या जयंती निमित्त साजरा करण्यात येत असलेल्या “राष्ट्रीय क्रीडा दिना” निमित्त नवी दिल्ली येथील ध्यानचंद स्टेडीयम मधील मेजर ध्यानचंद यांच्या पुतळ्याला पुष्पांजली अर्पण केली.
यावेळी किरेन रिजिजू यांनी राष्ट्रीय क्रीडा व साहसी पुरस्कारांच्या सातपैकी चार श्रेणीच्या बक्षिसाची रक्कम वाढवण्याची घोषणा केली. राजीव गांधी खेल रत्न पुरस्काराची रक्कम 7.5 लाख रुपयांवरून 25 लाख रुपये करण्यात आली आहे, अर्जुन पुरस्कार 5 लाखांवरून 15 लाख रुपये करण्यात आला आहे, यापूर्वी द्रोणाचार्य  पुरस्कार विजेत्याला 5 लाख रुपये देण्यात येत होते आता यात वृद्धी करून ते रोख 15 लाख रुपये करण्यात आले आहेत, तर द्रोणाचार्य  पुरस्कारासाठी प्रत्येक विजेत्याला रोख रक्कम 5 लाख रुपयांऐवजी 10 लाख रुपये दिले जातील. ध्यानचंद पुरस्कार विजेत्यांना 5 लाखांच्या ऐवजी 10 लाख रुपये देण्यात येणार आहेत.
या निर्णयाबद्दल बोलताना रिजीजू म्हणाले, “क्रीडा पुरस्कारासाठीच्या बक्षिसाच्या रकमेचे 2008 मध्ये पुनरावलोकन करण्यात आले होते. कमीतकमी दर दहा वर्षांनी एकदा या रकमेचे पुनरावलोकन केले पाहिजे. जर प्रत्येक क्षेत्रातील व्यावसायिकांच्या उत्पनात वाढ झाली आहे तर आमच्या खेळाडूंच्या का होऊ नये. ”B.Gokhale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 145
माहिती आणि प्रसारण मंत्रालय
मन की बात@100 वर आधारित राष्ट्रीय परिषदेत सहभागी झालेल्या सन्माननीय व्यक्तींना वैशिष्ठ्यपूर्ण स्थानिक उत्पादने भेटस्वरुपात देण्यात आली
नवी दिल्ली, 27 एप्रिल 2023
मन की बात@100 वर आधारित राष्ट्रीय परिषदेत सहभागी झालेल्या सन्माननीय व्यक्ती आणि विषय तज्ज्ञांना देशभरातील कारागिरांनी तयार केलेली वैशिष्ठ्यपूर्ण स्थानिक उत्पादने भेटस्वरुपात देण्यात आली. विविध पारंपरिक कला प्रकार पुनरुज्जीवीत केल्याबद्दल, पंतप्रधानांनी त्यांच्या मन की बात या कार्यक्रमाच्या विविध भागांमध्ये या कलाकारांची प्रशंसा केली होती.
उपराष्ट्रपती जगदीप धनखड यांना गोवा येथील चित्रकार सागर मुळे यांनी तयार केलेले अद्वितीय कावी पद्धतीचे चित्र भेटीदाखल देण्यात आले. कोकण भागातील कावी पद्धतीच्या चित्रकलेला आधुनिक स्वरुपात नव्याने सादर करण्याचे काम सागर मुळे करत आहेत. पंतप्रधान नरेंद्र मोदी यांनी डिसेंबर 2016 मध्ये सादर झालेल्या मन की बात कार्यक्रमामध्ये सागरच्या या प्रयत्नांचे कौतुक केले होते.
परिषदेत उपस्थित असलेल्या इतर सन्माननीय व्यक्तींना आणि विषय तज्ज्ञांना ओदिशा येथील भाग्यश्री साहू या चित्रकर्तीने दगडावर काढलेली पट्टचित्रे आणि आंध्रप्रदेशातील सी.व्ही.राजू या कलाकाराने तयार केलेली एटीकोप्पका प्रकारची लाकडी खेळणी अशा विविध वस्तू भेटस्वरूप देण्यात आल्या.
केंद्रीय माहिती आणि प्रसारण मंत्रालयाच्या वतीने नवी दिल्ली येथील विज्ञान भवनात काल मन की बात @100 वर आधारित राष्ट्रीय परिषदेचे आयोजन करण्यात आले होते. या परिषदेचे उद्घाटन उपराष्ट्रपती जगदीप धनखड यांच्या हस्ते झाले. या कार्यक्रमाला केंद्रीय मंत्री अमित शाह, अनुराग ठाकूर, अश्विनी वैष्णव यांच्यासह अनेक मान्यवर उपस्थित होते.S.Kakade/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 55
पंतप्रधान कार्यालय
पंतप्रधानांनी जयपूरमधील धानक्या येथे पंडित दीनदयाळ उपाध्याय यांना वाहिली श्रद्धांजली
नवी दिल्ली, 25 सप्टेंबर 2023
पंतप्रधान नरेंद्र मोदी यांनी आज जयपूरमधील धानक्या येथील दीनदयाळ उपाध्याय राष्ट्रीय स्मारकात पंडित दीनदयाल उपाध्याय यांना श्रद्धांजली वाहिली. याप्रसंगी पंतप्रधान म्हणाले, "आमचे सरकार अंत्योदय सिध्दांतांचे पालन करून देशातील सर्वात गरीब लोकांचे जीवन सुसह्य करण्यासाठी वचनबद्ध आहे."
पंतप्रधान नरेंद्र मोदी यांनी X या समाज माध्यमावर वर पोस्ट केले:
"जयपूरमधील धानक्या येथे आज पंडित दीनदयाल उपाध्याय राष्ट्रीय स्मारकात त्यांना पुष्पांजली अर्पण केली. त्यांच्या जन्मदिनी त्यांच्या जीवनाशी निगडित विविध पैलू पाहून एका नव्या उर्जेची अनुभुती मिळाली. आमचे सरकार अंत्योदय सिंद्धांताचा मार्ग अनुसरून देशातील सर्वात गरीबाचे जीवन सुखकर बनवण्यासाठी वचनबद्ध आहे."S.Kane/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
|
आरोग्य आणि कुटुंब कल्याण मंत्रालय
|
भारताच्या एकूण कोविड -19 प्रतिबंधक लसीकरण व्याप्तीने 215.16 कोटी मात्रांचा टप्पा केला पार
12-14 वर्षे वयोगटात पहिली मात्रा म्हणून 4.06 कोटीहून अधिक लसीच्या मात्रा देण्यात आल्या.
भारतात उपचाराधीन रुग्ण संख्या सध्या 47,176
गेल्या 24 तासांत, 5,221 नव्या रुग्णांची नोंद
कोरोनामुक्तीचा दर सध्या 98.71%
आज सकाळी 7 वाजेपर्यंतच्या तात्पुरत्या अहवालांनुसार,भारतातील कोविड प्रतिबंधक लसीकरण व्याप्तीने 215.26 कोटी  मात्रांचा टप्पा पार केला.
16 मार्च 2022 पासून 12-14 वर्षे वयोगटासाठी कोविड-19 प्रतिबंधक लसीकरण सुरू करण्यात आले.आतापर्यंत, 4.06 कोटीहून अधिक  अधिक किशोरवयीन मुलांना कोविड-19 प्रतिबंधक लसीची पहिली मात्रा देण्यात आली. त्याचप्रमाणे, 18-59 वर्षे वयोगटासाठी कोविड-19 वर्धक मात्रांचे लसीकरण देखील 10 एप्रिल 2022 पासून सुरू झाले.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,14,577
|
|
2nd Dose
|
|
1,01,11,584
|
|
Precaution Dose
|
|
68,78,741
|
|
FLWs
|
|
1st Dose
|
|
1,84,35,645
|
|
2nd Dose
|
|
1,77,07,068
|
|
Precaution Dose
|
|
1,33,85,144
|
|
Age Group 12-14 years
|
|
1st Dose
|
|
4,06,32,848
|
|
2nd Dose
|
|
3,08,75,488
|
|
Age Group 15-18 years
|
|
1st Dose
|
|
6,17,97,218
|
|
2nd Dose
|
|
5,26,64,357
|
|
Age Group 18-44 years
|
|
1st Dose
|
|
56,09,21,518
|
|
2nd Dose
|
|
51,44,19,257
|
|
Precaution Dose
|
|
7,77,50,878
|
|
Age Group 45-59 years
|
|
1st Dose
|
|
20,39,67,292
|
|
2nd Dose
|
|
19,66,44,742
|
|
Precaution Dose
|
|
4,15,23,140
|
|
Over 60 years
|
|
1st Dose
|
|
12,76,25,858
|
|
2nd Dose
|
|
12,29,27,193
|
|
Precaution Dose
|
|
4,39,30,501
|
|
Precaution Dose
|
|
18,34,68,404
|
|
Total
|
|
2,15,26,13,049
भारतात उपचाराधीन रुग्णांची एकूण संख्या 47,176 इतकी आहे.हे प्रमाण भारतात आढळलेल्या एकूण सक्रीय कोविड रुग्णांच्या 0.11% आहे.
परिणामी भारतात कोरोनामुक्तीचा दर 98.71%.इतका आहे. गेल्या 24 तासांत 5,975 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,39,25,239 इतकी झाली आहे.
गेल्या 24 तासात 5,221 नव्या कोरोना रुग्णांची नोंद झाली.
गेल्या 24 तासात एकूण 1,84,965 कोविड-19 चाचण्या घेण्यात आल्या. भारताने आतापर्यंत एकूण 88.95 कोटींहून अधिक  चाचण्या केल्या आहेत.
देशातील साप्ताहिक पॉझिटिव्हिटी दर सध्या 1.72% आहे आणि दैनंदिन पॉझिटिव्हिटी दर 2.82%इतका नोंदविला गेला आहे.
पंतप्रधान कार्यालय
श्री गुरुनानक देव जी यांच्या 550 व्या प्रकाश पर्वानिमित्त पंतप्रधानांच्या देशवासियांना शुभेच्छा
(नवी दिल्ली, 12 नोव्हेंबर 2019
श्री गुरुनानक देव जी यांच्या 550 व्या प्रकाश पर्वानिमित्त पंतप्रधानांनी देशवासियांना शुभेच्छा दिल्या आहेत. पंतप्रधान म्हणाले, " न्याय्य , सर्वसमावेशक शांतीपूर्ण समाजाचे श्री गुरुनानक देव जी यांचे स्वप्न पूर्ण करण्यासाठी स्वतःला समर्पित करण्याचा हा दिवस आहे. "
B.Gokhale/S.Kane/P.Kor